**Farské oznamy**

**Osemnásta nedeľa v cezročnom období – rok C (3. 8. 2025)**

|  |  |  |
| --- | --- | --- |
| Pondelok | Sv. Jána Mária Vianneya, kňaza |  |
| Utorok | Výročie posviacky hlavnej Mariánskej baziliky v Ríme | 19.00 |
| Streda | Premenenie Pána | 19.00 |
| Štvrtok |  |  |
| Piatok | Sv. Dominika | 19.00 |
| Sobota | Sv. Terézie Benedikty od kríža, panny a mučenice | 18.00 Oblazov |
| Nedeľa | Devätnásta nedeľa cez rok | 8.00 a 10.30 |

Odišli sme na farskú púť do Medžugoria, prosím o vaše modlitby a my sa budeme modliť za vás. Z tohto dôvodu sú upravené i sv. omše, ktoré v týždni budú v utorok, stredu a piatok. Počas mojej neprítomnosti ma bude zastupovať p. farár z Veľkého Rovného dp. Marián Majda. Môžete sa na neho obrátiť na tel. čísle 0907 103 217.

V pondelok o 16.00 chcem poprosiť mužov o brigádu na kostole. Chceli by sme urobiť takú väčšiu brigádu na dokončenie prác, ktoré nám zostávajú. Ak môžete chlapi, prosím, aby ste prišli, ideálne by bolo tak 15 mužov. Ak by počasie v pondelok bolo neisté, prosím kontaktuj Braňa Grofčíka ako sa bude postupovať.

Po sv. omši bude prvonedeľná zbierka pre potreby našej farnosti.

Milí manželia a rodičia, 29.8. sa v diecéznej svätyni Božieho milosrdenstva na Hore Butkov uskutoční jubileum manželov a rodín našej diecézy. Kto by mal záujem môže sa ho zúčastniť. Viac informácií na plagáte.

Chcem sa poďakovať za vaše modlitby, finančnú podporu našej farnosti, kvetinovú výzdobu i za poupratovanie okolo kostola. Na budúci týždeň prosím o upratovanie skupinu č. 17. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.